[{"text_idx": "#000000", "text": "... on eestikeelne sA\u0303\u03bcltumatu veinikultuuri ajakiri"}, {"text_idx": "#000004", "text": "Vino Nobile pungub ja kasvatab muskleid"}, {"text_idx": "#000005", "text": "Kusagil ku\u0308u\u0308nlakuu lo\u0303pupoole, keset lohutut talve, mil po\u0303hjamaalane pa\u0308ikesest undki na\u0308ha ei ta\u0308i, kattub Provence valge vahuga. Lumi, nendiks too po\u0303hjamaalane. Mandlid, ro\u0303o\u0303mustab provaanslane!"}, {"text_idx": "#000006", "text": "O\u0303idepuhkenud mandlipuud on justkui esimene o\u0303rn lubadus saabuvast kevadest, mis sest et ko\u0303leku\u0308lm mistraal lammutab endiselt aknaluukide ja katusekivide kallal. Mandlipuud jo\u0303udsid Aasiast la\u0308bi Itaalia Prantsusmaa lo\u0303unarannikule su\u0308gaval keskajal. Ta\u0308naseks on mandlitest saanud Provence\u2019ile nii omane vili, et kohalike arvates tagavad need, niisamuti kui peota\u0308is viina\u00admarju, paar ku\u0308u\u0308slauguku\u0308u\u0308nt ja punt peterselli, iga pa\u0308ev tarvitatuna tugeva tervise ja korras seedimise. Mandlid on Provence\u2019ile andnud hulganisti maius\u00adpalasid, nagu clafoutis, calissone\u2019id ja nougat. Kui nougat ja calissone\u2019id on oma igavese sa\u0308ilivusaja ja kompaktse vormiga Provence\u2019i ku\u0308lalisele ta\u0308nuva\u0308a\u0308rt koju-kaasa-maiused, siis clafoutis, mandlijahust ja puuviljadest-marjadest valmistet ahjupannikook, pakub elamust just va\u0308rskelt valmistatuna. Nii loob clafoutis o\u0303ndsat Provence\u2019i ho\u0303ngu ka kesksuvisesse Eesti ko\u0308o\u0308ki, kui ahjust hakkab aimuma kro\u0303bedas mandlikoogis ku\u0308psevate suveviljade magushapukat aroomi."}, {"text_idx": "#000007", "text": "Kui Eestimaa suvel vahelduvad tujud nagu turtsakal teismelisel \u2013 kord sajatab ta sind sadudega, et seeja\u0308rel vahelduva pilvisuse sekka ehk korraks pa\u0308ikestki paista \u2013, siis Provence\u2019i suvi on justkui ta\u0308isvereline prantsuse perenaine: ro\u0303kkavalt ro\u0303o\u0303msameelne, emotsioonides ku\u0308lluslik ja valmis oma ku\u0308lalisi kostitama ko\u0303ige heaga.\nU\u0308ksteise ja\u0308rel ku\u0308psevad ko\u0308o\u0308giviljad, mis kergeks eineks valmistamisel vaid u\u0308sna va\u0308he fantaasiat ja kui, siis ehk sortsu kohalikku oliivo\u0303li vajavad. Kohalik ko\u0308o\u0308givili, mis varahommikuti turulettidelt vo\u0303i siis otse oma aiamaalt ko\u0308o\u0308ki jo\u0303uab, saab va\u0308a\u0308ristatud lopsakalt maitserikastes roogades. Ratatouille, ko\u0303la poolest lihtne ko\u0308o\u0308giviljahautis, saab oma suured tertsid just Vahemere-a\u0308a\u0308rselt pa\u0308ikesepaistelt, mis baklaz\u030caanid, suvi\u00adko\u0303rvitsad, paprikad ja tomatid maitsetest suisa pakatama paneb. Maitsepuritaanid valmistavad ratatouille\u2019 tarvis iga ko\u0308o\u0308givilja eraldi, et need siis lo\u0303puks tomati, ku\u0308u\u0308slaugu ja u\u0308rtidega u\u0308hendada, nii sa\u0308ilitab iga vili oma maitse ja tekstuuri ka roa valmides. Ta\u0308pi i peale lisab kohalik oliivio\u0303li, mis siin juba pigem toidu maitsestaja kui praadimis\u00adabilisena toimib. Nii ei ole pa\u0308rast pikka palavat su\u0308dasuvepa\u0308eva o\u0303htuks vajagi muud kui vaagnata\u0308is va\u0308rskelt valminud ratatouille\u2019d, paar pikka baguette\u2019i sinna ko\u0303rvale, ko\u0303ike kroonimas pudel su\u0308gavroosat Provence\u2019i rose\u0301\u2019d. Ja\u0308releja\u0308a\u0308nud ja jahtunud ratatouille on muide suurepa\u0308rane saiakate, piisab vaid mo\u0303nest viilust ro\u0308stitud baguette\u2019ist, mida esmalt ku\u0308u\u0308slauguga ho\u0303o\u0303ruda, viilule ku\u0308lma ratatouille\u2019d to\u0303sta ning see ilu veel oliivo\u0303li ja va\u0308rske basiilikuga kroonida."}, {"text_idx": "#000008", "text": "Kui aga isegi ratatouille\u2019 valmistamine palavaga liiast tundub, tuleb appi Nice\u2019i salat ehk salade nic\u0327oise \u2013 esmapilgul lihtsalt kokku\u00adlaotud ko\u0308o\u0308giviljad, salat ja tuunikala, tegelikult aga ja\u0308llegi u\u0308lemlaul kohalikule u\u0308limalt va\u0308rskele toorainele. Nice\u2019i traditsioonide hoidjad vo\u0303ivad ju omavahel vaielda, kas salatisse sobib lisada kartulit ja/vo\u0303i rohelisi ube, to\u0303si aga on, et siin kohtuvad su\u0308dasuve ko\u0303ige ehedamad maiuspalad rikkaliku tuunikala ja oliividega, et u\u0308heskoos luua ta\u0308iuse\u00adla\u0308hedane suveroog. Kindel on, et lisaks eelnevalt mainitud tuuni\u00adkalale ja (kindlasti Nice\u2019i!) mustadele oliividele moodustab salatipo\u0303hja roheline salat, mida ta\u0308iendavad tomatid, keedumuna\u00adviilud, ans\u030cooviseribad, sibularo\u0303ngad ja mo\u0303nel pool ka eespool nimetet keedukartuli\u00adviilud vo\u0303i rohelised oad, ko\u0303ike seda sidumas sidruni-petersellivinegrett."}, {"text_idx": "#000009", "text": "Oliivegi jagub Provence\u2019is igale maitsele: rohelised ja mahlakad Picholine\u2019id, Nice\u2019i salati to\u0303mmud kroonijuveelid Cailletier\u2019d ning Provence\u2019i mustadeks pa\u0308rliteks kutsutud Tanche\u2019id on vaid kolm enim tuntud oliivisorti kohalike kaupmeeste oliivilettidel, millest lihtsalt vo\u0303imatu kasvo\u0303i peota\u0308it ostmata mo\u0308o\u0308da jalutada."}, {"text_idx": "#000010", "text": "Tapenade, mis oliiviso\u0303bra jaoks enneko\u0303ike mustade oliividega seostub, on oma nime saanud hoopis kapparitelt (tapeno oksitaani keeles). Nii koosnebki see esmapilgul mitte just ko\u0303ige apetiitsem graniithall pasta lisaks mustad oliividele ka vo\u0303rdses koguses kapparitest, maitset ta\u0308iendamas ku\u0308u\u0308slauk, u\u0308rdid ja ans\u030coovised. Lusikata\u0308is tapenaadi kro\u0303beda koorikuga saiaviilu peal on puhas laks umami\u2019t, millega va\u0308hesed veinid julgeks rinda pista, karge Provence\u2019i rose\u0301 aga ei tee teist na\u0308gugi ja loputab suuta\u0308ie alla, nagu oleks ta selle tarvis loodudki. Niisamuti to\u0308o\u0308tab klaasis-kannus-pudelis roosalt sillerdav rose\u0301 ka muude tugevate maitsetega \u2013 ma\u0308a\u0308ri siis oma saiaviilule kas va\u0308ngemaitselist ans\u030coovisepastat anchoi\u0308ade\u2019i vo\u0303i merisiilikumarjast valmistet oursinade\u2019i, dipi ko\u0308o\u0308givilju, nagu redised, kurgid, sellerikangid, ku\u0308u\u0308slauguse ai\u0308oli sisse \u2013 Provence\u2019i rose\u0301 so\u0303brustab nende ko\u0303igiga."}, {"text_idx": "#000011", "text": "Kala- ja mereanniso\u0303pra ro\u0303o\u0303mustab Provence niisamuti kui kogu Vahemere rannik tervikuna. Ku\u0308si ja sulle antakse, na\u0308ita na\u0308puga ja sulle grillitakse. Sardinade ko\u0303lab justkui sardiinide u\u0308lemlaul, tegelikkuses on asi oluliselt lihtsam: samal pa\u0308eval pu\u0308u\u0308tud sardiine ei puhastata isegi mitte sisi\u00adkonnast, vaid visatakse tervelt so\u0308egrillile, neid aeg-ajalt oliivio\u0303liga piserdades ja ku\u0308psemise lo\u0303pus Provence\u2019i u\u0308rtidega maitsestades. Sinimerekarpidel on u\u0308le Prantsusmaa ku\u0308mneid valmistusviise, moules a\u0300 la provenc\u0327ale\u2019i puhul lisatakse karpidele ku\u0308psemise ajal peale veini ja u\u0308rtide ka tomateid, ku\u0308u\u0308slauku, basiilikut ja peterselli."}, {"text_idx": "#000012", "text": "Su\u0308dasuviste so\u0308o\u0308maaegade lo\u0303petuseks sobivad hommikuselt turult kaasa toodud puuviljad. Neist silmatorkavaim on kindlasti Cavailloni melon, Provence\u2019i pa\u0308ikesekuumadel po\u0303ldudel mesimagusaks ku\u0308psenud maiuspala. Erinevalt ko\u0303ikidest teistest melonitest on Cavailloni rohekashallile melonile justkui looduse poolt peale to\u0303mmatud jutid, mille ja\u0308rgi meloni ku\u0308mneks vo\u0303rdseks osaks lo\u0303igata saab. To\u0303eliselt ku\u0308ps melon ei vaja nautimiseks mingit lisandit, meie poodidest ostetud kasvuhoones kasvanud Cavailloni melonid vajavad aga teinekord ellu\u00ada\u0308ratamiseks veidi pealeniristatud akaatsiamett."}, {"text_idx": "#000013", "text": "Juustust ei saa Prantsusmaal u\u0308le ega u\u0308mber ning nii on Provence\u2019ilgi omad kangelased. Minu kui kirgliku juustuso\u0303bra jaoks laulab iga juust omal viisil, AOC (appellation d\u2019origine contro\u0302le\u0301e ehk kontrollitud pa\u0308ritolu) tiitli va\u0308lja teeninud, kitsepiimast valmistet Banoni meloodia on aga u\u0308ks meele\u00adpa\u0308rasemaid. Va\u0308ike kerake, mis ma\u0308hitud eelnevalt veinis vo\u0303i marc\u2019is leotatud kastani\u00adlehtedesse, no\u0308o\u0308riga ko\u0308idetud, justkui mo\u0303elduna kingituseks pu\u0308hendunud juustuarmastajale \u2013 avad paki ja nuusutad juustu pa\u0308hklist ja pealetu\u0308kkimatut aroomi, ja\u0308tad siis juustu toatemperatuurile kohanema, et seeja\u0308rel seda kitsepiimast vo\u0303rgutajat viil viilu haaval keelel sulatada. Vastupidiselt eel\u00adarvamustele kitsejuustu liigse va\u0308nguse kohta on Banonil pehmelt koorene, aga siiski kitsejuustule omane maitse. Eestis ei ole Banoni lihtne hankida, kui aga Provence\u2019is peale satute ja va\u0308hegi juustust lugu peate, tuleb ost a\u0308ra teha."}, {"text_idx": "#000014", "text": "Teine mainimisva\u0308a\u0308rne (ja\u0308llegi kitse-) juust on Brousse du Rove, noor ja va\u0308rske ma\u0308a\u0308rdejuust, mida tema va\u0308ga lu\u0308hikese valmimisaja ja teist sama napi tarbimisko\u0303lbliku aja to\u0303ttu vaid Provence\u2019is kohapeal leida vo\u0303ib. Ma\u0308a\u0308ri mahedamaitselist pehmet kitsejuustu lahti\u00adlo\u0303igatud virsikutele, aprikoosidele vo\u0303i viigi\u00admarjadele, lisa paar tilka vedelat mett, hakitud rosmariini ja purustatud musta pipart ning avasta, kuidas iga vili kitsejuustuga omamoodi eriliselt, kuid u\u0308htmoodi ha\u0308sti maitseb."}, {"text_idx": "#000015", "text": "Su\u0308gis kipub igas veinivalmistamis\u00adpiirkonnas olema omamoodi vastuoluline. Kui kohalikele ta\u0308hendab september-\u00adoktoober ko\u0303ige kibekiiremat aega, mil iga pa\u0308ev vo\u0303ib otsustada veinimarjade saagi saatuse, siis turiste to\u0303mbab see sebimine veini\u00adva\u0308ljadel justkui karupoegi meepoti poole. Ajal, mil viinapuurivide vahel ka\u0308ib tihe to\u0308o\u0308, voolab Provence\u2019i massiliselt veiniso\u0303pru, kes siis kitsastel ku\u0308lateedel viinamarjakaste ta\u0308is laaditud traktorite vahel venides enam vo\u0303i va\u0308hem kurja vannuvad, ent o\u0303htuso\u0308o\u0308gi ko\u0303rvale avatava veinipudeli sisu va\u0308henedes leebuvad ja hooajaga kohanevad."}, {"text_idx": "#000016", "text": "To\u0308o\u0308kiirel hooajal kulub a\u0308ra ko\u0303huta\u0308ide, mida kerge kaasa vo\u0303tta ja lihtne to\u0308o\u0308 vahele su\u0308u\u0308a. Nii meenutabki Provence\u2019i pan bagnat (Nice\u2019i murdes pan banhat, \u2019vettinud, ma\u0308rg leib\u2019) omal moel meie heinaliste toitu \u2013 praemunade ja soolalihaga ta\u0308idetud saia. Pan bagnat algab tahedast saiapa\u0308tsist, mis esmalt o\u0303o\u0303nestatud, seeja\u0308rel o\u0303liga immutatud ning siis tuunikala, grillitud paprika, keedumunade ja u\u0308rtidega ta\u0308idetud saab. Nii kannatab tihedalt ta\u0308is topitud ja u\u0308leo\u0308o\u0308 pressi all ku\u0308lmas seisnud saia ja\u0308rgmisel pa\u0308eval kas siis to\u0308o\u0308lisel po\u0303lluveerel vo\u0303i miks mitte ka turistil punktist A punkti B teel olles mo\u0303nusalt kahe ka\u0308e vahel toekaks eineks tarvitada."}, {"text_idx": "#000017", "text": "Teine ka\u0308est-suhu-roog on pissaladie\u0300re, Nice\u2019i kandis tuntuks saanud, tugevalt Itaalia (pitsa!) mo\u0303jutustega sibula-ans\u030coovise-oliivikattega plaadipirukas. Kulinaarial on u\u0308ldse kena komme riigipiiridest mitte hoolida ning kanda ha\u0308id maitseid sinna, kus neist lugu pidada osatakse. Nii on Prantsusmaa kokakunst mo\u0303jutanud (ku\u0308ll kuningakodade kaudu, nagu na\u0308iteks Savoia-Savoy) u\u0308le piiri Loode-Itaaliat, Itaalia omakorda on aga jaganud oma parimaid palasid just Kagu-Prantsusmaale. U\u0308lalmainitud pissaladie\u0300re on sisuliselt justkui tomativaba sibulapitsa, nime on ta saanud pissalat\u2019lt (Nice\u2019i murdes peis salat ehk soolatud kalad), mo\u0303jutusi aga lausa vanade roomlaste kalakastmelt garum\u2019ilt. Panisse\u2019ki, Nice\u2019i kandis kiker\u00adhernejahust valmistatav lameleib, on justkui u\u0308ks u\u0308hele variant teisel pool piiri Liguurias pakutavast panissa\u2019st. Pistou ta\u0308hendab siinkandis pestot, soupe au pistou meenutab oma ubadest-ko\u0308o\u0308giviljadest-makaronidest ja singikondist koosneva sisu poolest u\u0308ks u\u0308hele minestrone\u2019t, mis lusikata\u0308ie pesto/pistou\u2019ga viimistletud. Nii et elagu piirideu\u0308lene ja rahvastevaheline kulinaarne koosto\u0308o\u0308 \u2013 siin vallas kaotajaid ei ole."}, {"text_idx": "#000018", "text": "Kui po\u0303llumehe soupe au pistou sisaldas seda, mida hooaeg ja po\u0303llumaa pakkus, siis rannikul tuli kala- ja kaupmeestel keha kinnitada sellega, mis saagist-mu\u0308u\u0308gist u\u0308le ja\u0308i. Bouillabaisse du pe\u0302cheur ehk kalameeste keeduvesi valmis omal ajal tavaliselt otse rannal, po\u0303hjaks merevesi, sisuks va\u0308hem va\u0308a\u0308rtuslikud kalad ning keeduajaks just nii palju, kui samal ajal merelka\u0308igu viimaseks to\u0308o\u0308ks ehk vo\u0303rkude lahtiharutamiseks kulus. Bouillabaisse\u2019iga kui pa\u0308evamu\u0308u\u0308gist u\u0308le ja\u0308a\u0308nud kaladest keedet o\u0303htuso\u0308o\u0308giga pidid leppima ka kalakaupmehed. Kalasupi to\u0303hustamiseks klopiti munarebust, oliivo\u0303list, ku\u0308u\u0308slaugust, safranist ja cayenne\u2019i piprast kokku rouille, mis supileemele rammu lisas."}, {"text_idx": "#000019", "text": "Ta\u0308napa\u0308eval on omaaegsest vaestetoidust saanud aga to\u0303eline hittroog, mida just Marseille\u2019s, omaaegses suures kala- ja kaubasadamas, on kaitsma kutsutud \u201eBouillabaisse\u2019i harta\u201c. Vo\u0303ta sa kinni, kas nimetet harta koostajate meeles lisaks o\u0303ilsale eesma\u0308rgile ka mitte a\u0308rihuvid ei mo\u0303lkunud, aga kirglik so\u0308o\u0308giso\u0303ber ei na\u0308e toidu u\u0308le vaidlemises ning kvaliteedi hoidmise nimel pingutamises midagi laiduva\u0308a\u0308rset. Hartas on u\u0308les loetud ko\u0303ik kalad, mis o\u0303iges bouillabaisse\u2019is esindatud peavad olema: merikurat, merivarblane, skorpionkala, peetrikala ja kes ko\u0303ik veel, lisaks tomatid-kartulid, maitseselgrooks ku\u0308u\u0308slauk ja safran, leemes valge vein ja u\u0308rdid, kuid ikka jagub igas rannikua\u0308a\u0308rses linnas tuliseid eest\u00adko\u0303nelejaid, kelle arvates isegi too kuulus ka\u0308sulaud lo\u0303plikku to\u0303de ei kajasta."}, {"text_idx": "#000020", "text": "Las see supiharta siis olla, bouillabaisse\u2019i jagub ta\u0308napa\u0308eval igasse Vahemere-a\u0308a\u0308rsesse so\u0308o\u0308gituppa ning kvaliteedi ja autentsuse u\u0308le otsustagu siis juba iga so\u0308o\u0308ja oma maitse\u00admeele ja\u0308rgi. Kui aga bouillabaisse\u2019i u\u0308mber ka\u0308iv tants no\u0303rgana\u0308rvilisema kalaso\u0303bra nurka surub, siis tasub proovida hoopis bourride de baudroie\u2019d \u2013 niisama maitseku\u0308llast, kuid o\u0303nneks vaid u\u0308hes kalast, merikuradist valmistet suppi. Nii nagu bouillabaisse\u2019is, moodustab ka bourride\u2019is leeme vein ja kalakeedus, mis omakorda safranist maitset ja ku\u0308u\u0308slaugumajoneesi ai\u0308oli\u2019st rammu hangib. Merikurat ise oma o\u0303rna valge lihaga saab siin supis hulga enam ta\u0308helepanu kui bouillabaisse\u2019is."}, {"text_idx": "#000021", "text": "Su\u0308gisjahedate pa\u0308evade saabumine asendab suviselt rauge tsikaadide koori ma\u0308eno\u0303lvadelt vastu kajavate pu\u0308ssi\u00adpaukudega. Tundmatuks ja\u0308a\u0308da sooviva Provence\u2019i vanamemme so\u0303nul olla sealse o\u0303nne aluseks piiramatu pa\u0308ikesepaiste, roomlastelt pa\u0308ritud arukas veejuhtimissu\u0308steem ning ko\u0303ik, mida meri ja ma\u0308ed, la mer et la montagne, lahkelt pakuvad. Farmerid vo\u0303ivad ma\u0308gedest po\u0303llumaid ha\u0308vitama valguvate metsseakarjade kui ma\u0308gede lahke pakkumise asjus ku\u0308ll teist meelt olla, kuid su\u0308gistalve ko\u0303ledamatel pa\u0308evadel kosutavast civet\u2019st ei u\u0308tle a\u0308ra vast keegi. Civet\u2019d vo\u0303ib valmistada nii metssea- kui ka ja\u0308neselihast, kuid tihedama konsistentsi ja toeka maitse tagab punaveinist ja u\u0308rtides haudunud roale just valmimise teises pooles lisatav veri. Meile kui veri\u00advorstirahvale ei tohiks see ka vast liiga veidralt vo\u0303i vastuvo\u0303etamatult ko\u0303lada."}, {"text_idx": "#000022", "text": "Saabuva talve ja lo\u0303ikavku\u0308lma mistraali eest kutsuvad toasooja teisedki lihapajad: daube provenc\u0327ale valmib tavaliselt veiselihast niisamuti kui pot-au-feu, otseto\u0303lkes tulepada. Punane vein, u\u0308rdid ja ko\u0308o\u0308giviljad, korraliku lihahautise alustalad, aitavad veise\u00adliha sitkematel tu\u0308kkidel pikka aega ja tasasel tulel suussulavalt pehmeks ku\u0308pseda.\nPieds et paquets\u2019i so\u0308o\u0308ma asudes peab aga valmis olema u\u0308llatuseks. Pieds on eesti keeli jalad, praegusel juhul lambakoodid, mida aga oodata paquets\u2019i ehk pakikeste puhul? Kes rupskitega pirtsutab, vo\u0303ib menu\u0308u\u0308s rahumeeli ja\u0308rgmist rooga otsida, sest pakikesteks on siin roas peekoni-, ku\u0308u\u0308slaugu- ja petersellita\u0308idise u\u0308mber ma\u0308hitud lamba\u00admaotu\u0308kid. Kogu ilu on tasahilju valges veinis imepehmeks haudunud, et rupskipo\u0303lgurist julgemaid so\u0308o\u0308jaid to\u0303elise elamusega ro\u0303o\u0303mustada. Kohapeal eelistatakse nimetet roas kasutada Sisteroni pa\u0308ritolu lambaid, kes toituvad kogu elu Sisteroni ma\u0308gistel no\u0303lvadel maitseu\u0308rtidest, millega saavat nende liha justkui eelmaitsestuse."}, {"text_idx": "#000023", "text": "Ka alouettes sans te\u0302te ehk peata lo\u0303okesed vo\u0303ivad kergeuskliku ehk menu\u0308u\u0308st lugedes a\u0308ra ehmatada, kuid tegelikult on julmavo\u0303itu nime taga meilegi tuttavad liharullid. Mis on o\u0303hukeseks klopsitud ja siis peekoni ja u\u0308rtide u\u0308mber rulli keeratud veiselihaviilakatel tegemist po\u0303llulindudega, ja\u0308a\u0308gu riuklike Provence\u2019i perenaiste seletada, aga tomatikastmes haudunud liharullid on tore kodune ko\u0303huta\u0308is neile, kel pieds et paquets ko\u0303hu tu\u0308hjaks ja\u0308ttis."}, {"text_idx": "#000024", "text": "Su\u0308datalve lohutustoitude hulka kuuluvad ka caillette ja trulle. Esimese puhul segatakse rasvane seahakkliha spinati vo\u0303i lehtkapsaga, maitsestatakse tugevalt vu\u0308rtspipra ja musta pipraga ning ku\u0308psetatakse vo\u0303rk\u00adkelmesse ma\u0308hitult ahjus, trulle\u2019i puhul on tegu aga Nice\u2019i versiooniga boudin noir\u2019ist ehk meie mo\u0303istes veri\u00advorstist. Siia ko\u0303rvale enam roosat avama ei kipu, selleks on Provence\u2019is hoopis teised veinid, mis talveku\u0308lmaga toime tulevad, see on aga juba u\u0308ks teine lugu. Meid toob aga su\u0308datalv ringiga tagasi loo algusesse, kus Provence\u2019i viljapuu\u00adaedades mandlio\u0303ite pungad rajavad teed kevade poole. Neli aastaaega, mis kohapeal igau\u0308ks oma na\u0308gu, na\u0308ivad po\u0303hjamaalase unistustes ikkagi u\u0308htmoodi veiniroosad. To\u0303stame siis pealegi loo lo\u0303petuses klaasikese rose\u0301\u2019d, tervitamaks Provence\u2019i, meie eskapistlike une\u00adna\u0308gude kodumaad!"}, {"text_idx": "#000025", "text": "Kas nad mitte ei sA\u0303\u00b6A\u0303\u00b6 seal hobuseid?"}, {"text_idx": "#000026", "text": "Maa, kus kasvab leib ja vein"}]